Συζήτηση:Σάββας Παπάζογλου

message: ¨

message: Σύμφωνα με την πολιτική της βικιπαίδειας:
*Να μη γίνεται επανάληψη του ίδιου συνδέσμου μέσα στο κείμενο, εκτός αν η πρώτη από την δεύτερη εμφάνιση απέχουν αισθητά και το κείμενο είναι μεγάλο ή είναι σε πίνακα ή κουτί πληροφοριών, οπότε είναι χρήσιμος για την ομοιομορφία και τη πλοήγηση. Στο λήμμα υπήρχαν πχ εφτά σύνδεσμοι για τη λέξη προπονητής
*Να αποφεύγονται σύνδεσμοι προς άλλα υπαρκτά λήμματα, όταν δεν προσφέρουν κάτι στο λήμμα, είτε γιατί είναι ασήμαντοι για το συγκεκριμένο περιεχόμενο, είτε γιατί είναι τετριμμένοι. Π.χ. δεν χρειάζεται να συνδέουμε το λήμμα Ευρώπη ή ωκεανός, αν δεν βρισκόμαστε σε γεωγραφικό λήμμα ή γεωγραφική παράγραφο. Σε αυτή την κατηγορία περιλαμβάνονται σύνδεσμοι όπως αυτοί στην τροχιά, το αίμα κ.α. 
*Οι σύνδεσμοι σε ημερομηνίες, πχ 31 Δεκεμβρίου πρέπει να αποφεύγονται εφόσον δεν είναι ιδιαίτερα σημαντικοί για το θέμα.
*Οι πλάγιοι χαρακτήρες χρησιμοποιούνται με φειδώ για να δώσουν έμφαση σε κάποιες λέξεις στις προτάσεις (οι έντονοι χαρακτήρες δε χρησιμοποιούνται καθόλου για αυτόν το σκοπό. Ο μόνος αποδεκτός τρόπος για τη δημιουργία επικεφαλίδων (που λέγονται επίσης και τίτλοι τμήματος ή τίτλοι ενότητας) είναι η χρήση χαρακτήρων "=" (ίσον), χωρίς κενά μεταξύ τους. Οι τριπλές απόστροφοι (  ) εμφανίζουν μια λέξη σε έντονους χαρακτήρες και δεν χρησιμοποιούνται στις επικεφαλίδες.. 
Οι αλλαγές που έκανα είναι στα πλαίσια αυτής της πολιτικής. Αν υπάρχουν συγκεκριμένες αντιρρήσεις ας τις συζητήσουμε, αλλά όχι με μαζικές αναστροφές.--Auslaender (συζήτηση) 21:19, 5 Δεκεμβρίου 2014 (UTC)
replies: text: ΟΚ. Ομολογώ ότι δεν είχα διαβάσει τις συγκεκριμένες οδηγίες και θεωρούσα πως οτιδήποτε χρησιμοποιείται κατά κόρον σε λήμματα, είναι και γενικά αποδεκτό. Θα μου επιτρέψεις να κάνω μερικές αναθεωρήσεις... στις αναθεωρήσεις σου - πάντα με βάση τα παραπάνω, αλλά και την κοινή λογική. Και αυτό επειδή "δούλεψα" πολύ το συγκεκριμένο λήμμα και πραγματικά "δέθηκα" μαζί του, οπότε θα ήθελα να έχω ένα τελευταίο λόγο - όσο παιδικό και εάν ακούγεται. Στο μεταξύ και κατά απίστευτη (σωστή χρήση, έτσι; ) σύμπτωση, γνώρισα τον βιογραφούμενο μόλις σήμερα το απόγευμα στην κηδεία ενός άλλου (μεγάλου) Έλληνα ποδοσφαιριστή. Του είπα για το λήμμα και συμφωνήσαμε να γίνουν ότι διορθώσεις/προσθήκες κρίνει απαραίτητες (πάντα με τεκμηρίωση). Οπότε έχω έναν επιπλέον λόγο να το "προσέξω". Συγγνώμη για το ύφος μου πριν, αλλά θεώρησα την επέμβασή σου πολύ γρήγορη και κάπως... άγαρμπη. Ευχαριστώ και χαιρετώ. --Στέλιος Πετρουλάκης (συζήτηση) 21:35, 5 Δεκεμβρίου 2014 (UTC)
replies: text: : Ο μόνος λόγος που ασχολήθηκα είναι γιατί το θεωρώ καλό λήμμα και ήθελα να το βελτιώσω σύμφωνα με τις κατευθύνσεις του εγχειρήματος. Είναι τέτοιο το εγχείρημα μας δε που κανένα λήμμα δεν τελειωνει ποτέ και είναι πάντα ανοιχτό σε επεξεργασίες. Οπότε εννοείται πως μπορείτε να κάνετε όσες αναθεωρήσεις θέλετε, πάντα στα πλαίσια όμως των πολιτικών, και αν έχουμε διαφωνίες μέρος της ζωής είναι, γι'αυτό υπάρχουν οι σελίδες συζήτησης. Το μόνο που με τη σειρά μου θα σας παρακαλέσω είναι να αποφεύγετε τις μαζικές αναστροφές. Όταν κάποιος έχει κάνει τόσες αλλαγές σε ένα λήμμα δύσκολο να είναι όλες λάθος .--Auslaender (συζήτηση) 21:43, 5 Δεκεμβρίου 2014 (UTC)
Καλημέρα κι από εμένα. Γνωρίζω προσωπικά τον αειθαλή Σάββα Παπάζογλου (με το μεγάλο κοινωνικό έργο) και είναι τιμή μας που φιλοξενούμε στη ΒΠ το λήμμα του. Από την άλλη, και για εκείνον αποτελεί σαφή αναγνώριση της τεράστιας προσφοράς του στο ελληνικό ποδόσφαιρο. Ήταν φίλοι με τον αείμνηστο πατέρα μου από τα χρόνια που έπαιζε στον Αιγάλεω Α.Ο. Σας συγχαίρω για τις προσπάθειες βελτίωσης του άρθρου και σας παροτρύνω να ασχοληθείτε με την ίδια ζέση και με άλλα άρθρα αυτής της κατηγορίας και παρόμοιας σπουδαιότητας. Η συνέντευξή του, που μου είχε παραχωρήσει παλαιότερα, επανήλθε ως ενεργός σύνδεσμος. Φιλικά, --ΑΝώΔυΝος (συζήτηση) 06:48, 8 Δεκεμβρίου 2014 (UTC)

text: Την προσωπική του γνωριμία με τον Ν.Δ.Ν την επιβεβαιώνει, μετά πολύ θέρμης, ο ίδιος ο Παπάζογλου . Κάτι άσχετο τώρα, αλλά ενδεικτικό των δεσμών που καλλιεργήθηκαν στο ελληνικό ποδόσφαιρο μίας άλλης εποχής. Στην προαναφερόμενη κηδεία, εκτός από τον κ. Σάββα και βέβαια πλήθος πρώην συμπαικτών του σπουδαίου εκείνου, ήταν παρόντες -παρά την ηλικία τους- και αρκετοί αντίπαλοί του, όπως οι Στέλιος Σεραφείδης,[1] Ηλίας Υφαντής, Σπύρος Πομώνης, Κώστας Πολυχρονίου, Κώστας Νεστορίδης (δυστυχώς, με εμφανή προβλήματα υγείας) κ.ά, ο "Εθνικάρας" (επίσης) και σίγουρα άλλοι, δύσκολα πλέον αναγνωρίσιμοι -πάλι λόγω ηλικίας-. Το γεγονός δεν οφειλόταν στη φήμη του ως παλαίμαχου διεθνούς και ως στελέχους της Τοπικής Αυτοδιοίκησης σε μεγάλο Δήμο της χώρας ή στη ρομαντικότητα των παικτών της δεκαετίας του '50. Το ίδιο ακριβώς συνέβη και προ μηνών στην κηδεία ενός πολύ λιγότερο αναγνωρίσιμου βετεράνου των '70-'80, του Έλληνα "Πλατινί". Επίσης, παρούσες δια της ηχηρής απουσίας τους ήταν όλες, μα όλες, οι ποδοσφαιρικές αρχές, προεξαρχούσης της ΕΠΟ (καλά, αυτοί έχουν ποινικά ντράβαλα τώρα) παρότι ο "Λίνος" διετέλεσε 4 φορές αρχηγός της Εθνικής, και οι ΠΑΕ Α' (και Β') κατηγορίας. Το στεφάνι αυτής του συλλόγου που τίμησε ως παίκτης και παράγοντας, πάντως, είχε ένα ωραίο πράσινο χρώμα. Ευτυχώς την κατάσταση έσωσε η παρουσία πρώην διεθνούς τερματοφύλακα που δραστηριοποιείται τελευταία στα διοικητικά της ΠΑΕ και κυρίως πρώην και νυν προέδρων και μελών του ερασιτέχνη ΑΟ.

text: [1] σε ερώτηση εάν ήταν φίλοι, απάντησε "μπα όχι, απλά μπάλα παίζαμε μαζί" (όχι αντίπαλοι...). --Στέλιος Πετρουλάκης (συζήτηση)  09:37, 8 Δεκεμβρίου 2014
replies: text: : Άλλοι καιροί, άλλα ήθη! Παρεμπιπτόντως, κάποιος να φτιάξει λήμμα για τον Στέλιο Σεραφείδη. Καλημέρα, --ΑΝώΔυΝος (συζήτηση) 07:20, 9 Δεκεμβρίου 2014 (UTC)
thread_title: Υπερβολικοί σύνδεσμοι και υπέρμετρη χρήση bold